Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi yhteisön tullitoimintaa koskevan toimintaohjelman hyväksymisestä ('Tulli 2000') 19 päivänä joulukuuta 1996 tehdyn päätöksen muuttamisesta"



Virallinen lehti nro C 073 , 09/03/1998 s. 0016



Talous- ja sosiaalikomitean lausunto aiheesta "Ehdotus Euroopan parlamentin ja neuvoston päätökseksi yhteisön tullitoimintaa koskevan toimintaohjelman hyväksymisestä ('Tulli 2000') 19 päivänä joulukuuta 1996 tehdyn päätöksen muuttamisesta" (98/C 73/04) Neuvosto päätti 26. syyskuuta 1997 Euroopan yhteisön perustamissopimuksen 100 a artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa- , käsiteollisuus- ja palvelujaosto antoi lausuntonsa 3. joulukuuta 1997. Esittelijä oli Helmut Giesecke. Talous- ja sosiaalikomitea hyväksyi 10. ja 11. joulukuuta 1997 pitämässään 350. täysistunnossa (joulukuun 10. päivän kokouksessa) seuraavan lausunnon. Äänestyksessä annettiin 101 ääntä puolesta, 2 vastaan 6:n pidättyessä äänestämästä. 1. Johdanto 1.1. Komission ehdotuksessa KOM(97) 433 lopull. esitetään tullitoimintaa koskevan yhteisön toimintaohjelman (Tulli 2000) määrärahojen korottamista vuosiksi 1998 2000. Komitea puolsi ohjelmaa syyskuussa 1995 antamassaan lausunnossa (). 1.2. Toimintaohjelman rahoitus saadaan pääosin IDA-ohjelmasta. Koska se kuitenkin päättyy 31. joulukuuta 1997, ja Tulli 2000 -ohjelma jatkuu vuoden 2000 loppuun asti, vuosille 1998 2000 tarvitaan lisärahoitusta. 2. Komission ehdotus 2.1. Edellä mainituista syistä komissio ehdottaa päätöksen N:o 210/97/EY () rahoituskehyksen muuttamista siten, että se kattaisi vuodet 1998 2000. 2.2. Tulli 2000 -ohjelman tietokoneistamiseen on tähänastisten 23 miljoonan ecun sijaan varattu 58 miljoonaa ecua. 3. Komitean huomiot 3.1. Komitea kannattaa komission muutosehdotusta. 3.2. Erityisen tyytyväinen komitea on asetettuun tärkeysjärjestykseen, jonka mukaan lähes puolet varoista käytetään uuden tietokoneavusteisen passitusjärjestelmän (NCTS) luomiseen sekä jäsenvaltioiden ja komission välisten tietojenvaihtojärjestelmien (CCN/CSI) yhdenmukaistamiseen. 3.3. Komitea korosti näiden molempien tavoitteiden merkitystä jo Tulli 2000 -toimintaohjelmasta sekä passitusta koskevasta toimintasuunnitelmasta () antamissaan lausunnoissa. 3.4. Komission asiakirjan lopussa on esitys määrärahojen alustavasta jakautumisesta tietokoneistamistoimien kesken. Koska summat ovat arvioita, komitea suosittaa, että määrärahoja käytetään joustavasti eri järjestelmien tarpeiden mukaan. 3.5. Tämän vuoksi komitea pyytää, että sille annetaan vuosittain kertomus varojen suuntaamisesta ja niiden käytön tehokkuudesta. 3.6. Näistä kertomuksista tulee käydä ilmi eri järjestelmien välillä tapahtuneet varainsiirrot. 3.7. Komitea pitää erityisen tärkeänä, että yhteisön sovellukset tullialalla laaditaan kansainvälisesti tunnustettuun UN/Edifact -standardin mukaisiksi. Tällä tavoin varmistetaan myös toivottu tiedonkulku talouselämän toimijoiden kanssa. Bryssel, 10. joulukuuta 1997. Talous- ja sosiaalikomitean puheenjohtaja Tom JENKINS () EYVL C 301, 13.11.1995, s. 5 () EYVL L 33, 4.2.1997, s. 24 () EYVL C 355, 21.11.1997